Hoekom die dolfin skiet en die kalfie sal seker ook nou vrek sonder sy ma. Ek hoop die polisie en alle ander belanghebbendes ondersoek hierdie saak deeglik.
Die NG Kerk het in sy nuusbrief, die Kerkbode, gesê die kerk is bekommerd oor die voorgestelde wetgewing waardeur die regering haatspraak en haatmisdaad wil bekamp.
Dr. Gustav Claassen, algemene sekretaris van die NG Kerk, skryf in die rubriek “haatspraak” word in die konsepwet baie wyd omskryf. “’n Vae en wye definisie het die gevolg dat inbreuk gemaak word op ander regte soos vryheid van spraak wat maklik gebruik kan word om kritiek teenoor die regering en ander instellings te onderdruk,” het hy gesê. “Die kerk meen huidige wette teen “haatspraak” in Suid-Afrika behoort voldoende te wees, en bykomende wetgewing in hierdie verband lyk oormatig en oorbodig.”
Volgens Claassen het dié wetsontwerp die potensiaal om die hele geloofsgemeenskap van Suid-Afrika negatief te raak. “Terwyl dit die klaarblyklike bedoeling van die wetsontwerp is om rassisme en xenofobie te bekamp, kan die breë definisie van haatspraak ’n ernstige impak op vryheid van spraak hê, veral op vryheid van geloof. In dié opsig word die integriteit van die Grondwet in gedrang gebring,” het hy verduidelik.